Atmosfera koja spaja gastronomiju, kulturu i poslovno razmišljanje

Visoka škola Banja Luka College još jednom potvrđuje da se najbolje uči kroz iskustvo, doživljaj i autentičan dodir sa praksom!

Naši studenti su sa prof. Likićem posjetili su Vinariju Jungić, gdje su imali priliku da vide, uče, mirišu, degustiraju i potpuno dožive spoj preduzetništva i gastronomije, baš onako kako se o tome uči na BLC-u: živopisno, praktično i inspirativno.

U okviru ove stručne posjete, studenti su se upoznali sa porodičnim preduzetništvom i čuli kako nastaje jedan uspješan brend.

Kroz mirise i okuse upoznali su proces proizvodnje vina – od grožđa do boce, a sa domoćinima su razgovarali o znanju, tradiciji, inovacijama i strasti koja stoje iza svakog proizvoda.

Atmosferua je spojila gastronomiju, kulturu i poslovno razmišljanje. Ovakve aktivnosti podsjećaju nas zašto je praktična nastava toliko važna, zapravo znanje je najvrijednije kad se doživi.

Hvala našim domaćinima na gostoprimstvu i inspiraciji!

Nastavljamo da gradimo prilike koje povezuju učenje, praksu i uživanje u pravim vrijednostima.

Vidimo se na nekoj od narednih edukativnih avantura!